Source: https://www.epi.sk/zz/1978-68
Timestamp: 2019-08-22 07:33:14+00:00
Document Index: 10432335

Matched Legal Cases: ['§ 53', '§ 63', '§ 63', '§ 63', '§ 63', '§ 55', '§ 63', '§ 63', '§ 55', '§ 63', '§ 71', '§ 10', '§ 9', '§ 9', '§ 10', '§ 9']

68/1978 Zb. Vyhláška Federálneho ministerstva pre technický a investičný rozvoj, ktorou sa menia a dopĺňajú niek... | Aktuálne znenie
Hľadaj v 68/1978 ×
68/1978 Zb.
Vyhláška č. 68/1978 Zb.Vyhláška Federálneho ministerstva pre technický a investičný rozvoj, ktorou sa menia a dopĺňajú niektoré ustanovenia vyhlášky č. 163/1973 Zb. o dokumentácii stavieb v znení vyhlášky č. 31/1976 Zb.
Čiastka 15/1978
Platnosť od 26.06.1978 do31.12.1981
Účinnosť od 01.07.1978 do31.12.1981
Zrušený 105/1981 Zb. (nepriamo)
Aktuálne znenie 01.07.1978 - 31.12.1981
z 15. júna 1978,
ktorou sa menia a dopĺňajú niektoré ustanovenia vyhlášky č. 163/1973 Zb. o dokumentácii stavieb v znení vyhlášky č. 31/1976 Zb.
Federálne ministerstvo pre technický a investičný rozvoj ustanovuje podľa § 53 zákona č. 133/1970 Zb. o pôsobnosti federálnych ministerstiev:
Vyhláška č. 163/1973 Zb. o dokumentácii stavieb v znení vyhlášky č. 31/1976 Zb. sa mení a dopĺňa takto:
1. Za § 63f sa vkladá § 63g, ktorý včítane nadpisu znie:
Rozpočet súhrnnej ceny typového stavebného objektu
(1) Rozpočet súhrnnej ceny typového stavebného objektu, pre ktorý sa určuje veľkoobchodná cena podľa osobitného predpisu,5) sa spracúva ako súčasť jednostupňového projektu; výnimočne sa spracúva ako súčasť vykonávacieho projektu v tých prípadoch, keď
a) pri použití podrobnej dokumentácie k typovému podkladu,6) prípadne typového podkladu7) (ďalej len „podklad“), sa zamieňajú konštrukcie a práce podľa osobitného predpisu,8) a ak tieto zmeny vyžadujú úpravu podkladu pre úvodný projekt;
b) úvodný projekt sa spracúva pred určením veľkoobchodnej ceny typového stavebného objektu;
c) technické vyjasnenie časti typového stavebného objektu dopĺňajúcej podklad je mimoriadne náročné.
(2) Ak rozpočet súhrnnej ceny typového stavebného objektu spracúva generálny projektant, je povinný odovzdať ako súčasť projektovej dokumentácie v jednom vyhotovení ocenené opisy prác a dodávok celého typového stavebného objektu; pritom využije ocenené opisy prác a dodávok z podkladov, ktoré sú súčasťou základných rozpočtových nákladov.9)
(3) Rozpočet súhrnnej ceny v prípade uvedenom v odseku 1 písm. a) zabezpečuje dodávateľ ako súčasť vykonávacieho projektu podľa ustanovení § 63b ods. 4 a § 63d ods. 2 v prípade, že požaduje sám zmeny. Pritom je povinný bez odplaty požadované zmeny uplatniť u generálneho projektanta už pri spracúvaní úvodného projektu a premietnuť ich preňho do podkladu pre úvodný projekt.
(4) V súhrnnom rozpočte stavby sa pre typový stavebný objekt, pre ktorý sa určí súhrnná cena, zahrnie do hlavy VIII ako rezerva suma zodpovedajúca 4% z rozpočtových nákladov uvedených v hlave III; pre typové stavebné objekty technickej a občianskej vybavenosti komplexnej bytovej výstavby sa rezerva určí vo výške 2%, pre typové bytové stavebné objekty vo výške 1%.
(5) Ustanovenia § 55 ods. 2 prvej vety, § 63b ods. 4 a 6 a § 63d ods. 2 sa nepoužijú. Ak ide o postup podľa odseku 3, nepoužijú sa iba ustanovenia § 55 ods. 2 prvej vety a § 63b ods. 6.
(6) Podrobný spôsob rozpočtovania súhrnných cien typových stavebných objektov ustanovuje osobitný predpis.10)“
2. V § 71 sa za odsek 4 vkladá nový odsek 5, ktorý znie:
„(5) Pri príprave stavieb na území hlavného mesta Prahy a hlavného mesta Slovenskej socialistickej republiky Bratislavy sa postupuje podľa tejto vyhlášky, pokiaľ osobitné predpisy11) neustanovujú inak.“
5) Pokyn FCÚ, ČCÚ a SCÚ č. P-5/77 o tvorbe veľkoobchodných cien typových stavebných objektov (Cenový vestník č. 1, ročník 1978).
6) § 10 vyhlášky č. 95/1977 Zb. o typizácii vo výstavbe.
7) § 9 vyhlášky č. 95/1977 Zb.
8) § 9 ods. 8 vyhlášky č. 95/1977 Zb.
9) § 10 ods. 3 a § 9 ods. 6 vyhlášky č. 95/1977 Zb.
10) Úprava FMTIR č. 4/1978 o rozpočtovaní súhrnných cien typových stavebných objektov a opakovaných stavebných objektov alebo prevádzkových súborov (Spravodajca FMTIR, MVT ČSR a MVT SSR čiastka 3-4 ročníka 1978).
11) Úprava FMTIR č. 3/1978 o osobitnom postupe pri príprave stavieb na území hlavného mesta Prahy (Spravodajca FMTIR, MVT ČSR a MVT SSR čiastka 3-4 ročníka 1978).